Siti Musdah Mulia

Si Siti Musdah Mulia (namundag 1958) sarong babaying Indones na aktibista asin propesor sa relihiyon.  Siya an primerong babayi na na-ombrahan bilang propesor sa research sa Indonesian Institute of Sciences, asin ngonian sarong paratukdo kan kaisipan nin Islamikong politika sa School of Graduate Studies duman sa Syarif Hidayayullah State Islamic University.  SPEAKERS / Prof. Dr. Siti Musdah Mulia | Council for a Parliament of the World's Religions  Siti Musdah Mulia | WISE Muslim Women  Kan 2007, si Musda nagserbi bilang chairperson  kan NGO Indonesian Conference on Religion and Peace, na an katuyuhan iyo na palakopon sa Indonesia an diyalogo nin manlainlain na pagtubod.    Siya man naging direktor kan Megawati Institute, sarong kaisipan na pigtindog ni dating presidente Megawati Soekarnoputri. 

 Buhay 
Si Musdah namundag sa Bone, South Sulawesi kan 1958, sa sarong konserbatibong pamilyang Muslim.  An saiyang ama sarong lokal na Islamikong pamayo na nagserbing pamayo kan batalyon sa Darul Islam, mantang an ina niya iyo an pinaka-inot na babayi na gikan sa baryo na naggraduar hale sa Islamikong eskwelahan . 

 Karera 
Kan 1997, si Musdah naging pinaka-inot na babaying nag-ako nin PhD sa Islamikong kaisipan hali ki Syarif Hidayatullah Islamic State University.   

Kan 1999 sagkod 2007 nagserbi siya bilang senior advisor sa Ministry of Religious Affairs kun sain nag-ambag siya sa 2004 draft na ley, kun sain inaangat niya an tigproposir na Indonesyang Islamikong koda legal,  huling irinerekomendar niya baguhon an ley para ipagbawal an pagpakakasal sa mga aki asin poligamiya; asin tugotan an pagpapakasal kan duwang magkaibang relihiyon; kaso huli sa madahas na pagprotesta, dae man natuloy an pagbabago sa ley.   Kan 2000 sagkod 2005, siya an pamayo kan research dibisyon kan Council of Indonesian Ulema.  
Nagsurat man nin mga libro si Musdah, kaiba an Islam Criticises Polygamy (2003), The Reformist Muslimah's Encyclopedia: Essence of Ideas for Reinterpretation and Action (2004), asin Islam and the Inspiration of Gender Equality (2005).  Kan 2020, naglansar siya nin panibagong edisyon kan Reformist Muslimah.

Si Musdah nagpahayag nin tama sanang mga punto de vista sa mga isyung Islam; sinabi niya na mayo man nin direktang naghahagad na an babae magsulot kan hijab, asin ipinahayag an sentimyento sa LGBT. 

Si Musda nagsasabi man na an poligamiya sarong haram. Sabi niya man na dapat tugutan an mga Muslim na babayi na sinda mismo mag-interpretar kan mga katukduan kan Islam asin maging ulama. 

 Pag-omaw 
Si Musdah nagresibi kan 2007 International Women of Courage Award gikan sa gobyerno kan Estados Unidos. Kan 2008, nakaresibi siya kan Yap Thiam Hien Human Rights Award para sa pagpapabantog niya nin diyalogo asin pagiging inklusibo sa Islam.    

 Mga Toltolan 

Kategorya:Mga babaying iskolar kan Islam
Kategorya:Mga babaying Indonesyan
Kategorya:Namundag kan 1958